Ваш ліст мяне вельмі ўзрадваў. Патроху я пачынаю прывыкаць да думкі, што ў гэты раз няўдача мяне абмінула. А то ўжо, прызнацца, было такое прадчуваньне, і перш за ўсё па той прычыне, што далёка ня ўсё атрымалася ў аповесьці, як хацелася. З другога боку, я вельмі добра разумею, што зьявілася яна вельмі ня ў час. Трэба было раней ці пазьней. Цяпер жа на ўсіх хвалях грымяць бравурныя творы пра перамогу, гераізм і авангардную ролю.